Východoslovenská pahorkatina

Východoslovenská pahorkatina je geomorfologický celok, predstavujúci hornatejšiu časť Východoslovenskej nížiny.

Vytvára veniec nížiny zo západného a severného smeru od susedných pohorí. Podložie tvoria predovšetkým naplavené sedimentárne horniny (íly, ílovce, piesky, pieskovce, štrky, zlepenec a i.) z holocénu.

Významnými mestami v tejto oblasti sú: Sečovce, Vranov nad Topľou a Strážske.

Delenie 
Východoslovenská pahorkatina sa delí na 9 podcelkov:
 Podslanská pahorkatina
 Toplianska niva
 Vranovská pahorkatina
 Ondavská niva
 Pozdišovský chrbát
 Laborecká niva
 Podvihorlatská pahorkatina
 Zalužická pahorkatina
 Petrovské podhorie

Referencie

Zdroje 
 JURIGOVÁ, Margita (ed.). Geomorfologické členenie SSR a ČSSR. Bratislava: Slovenská kartografia, 1986. Obojstranný mapový list.
 KODROVÁNER, Juraj – BERTANOVÁ, Jana – ČUKA, Peter. Slanské vrchy – Veľká Domaša: Textová časť. 2. vyd. Harmanec: Vojenský kartografický ústav, 2003. 30 s. Edície turistických máp 1:50 000. s. 5.
 KOŠTÁLIK, Ján. Príspevok ku štúdiu genézy a stratigrafie eolických pieskov južnej časti Východoslovenskej nížiny. In Geographia Cassoviensis. ISSN 1337-6748. 2009, roč. 3, č. 2, s. 81-91.
 MAZÚR, Emil – LUKNIŠ, Michal. Geomorfologické  členenie SSR a ČSSR. Bratislava: Slovenská kartografia, 1986.

 
Pahorkatiny na Slovensku
Východoslovenská nížina
Geomorfologické celky na Slovensku